**Búzakalász MGTSZ HE.**

**08-0055-1-4 Győrsövényház Kavicsbánya**

**Horgászrend 2025**

**Tilalmi idők :**

Általánosságban vízterületünkön minden nemes és egyéb hal fajlagos tilalmi ideje feloldott.

A haltelepítések után tilalmi idők vannak érvényben, minden évben a telepítés időpontjának függvényében, mely részleteiről értesítjük tagjainkat.

**Méret és darabkorlátozás :**

**Méretkorlátozások** :

Ponty : legalább 35 cm

Csuka : legalább 45 cm

Az egyéb méretkorlátozások alá eső halfajok esetében a Sporthorgász Egyesületek Győr-Moson-Sopron megyei Szövetsége kezelésében lévő vízterületek helyi horgászrendje a mérvadó.

**Darabkorlátozás** :

Évente összesen 30 db nemes hal fogható ki.

Személyenkénti éves kifogható maximum : 30 db nemes hal.

Az éves keret kifogása után új területi jegy nem váltható.

Kárász: napi 3db / heti 6 db fogható

Csuka : hetente 1 db fogható

A tavaszi telepítéstől a házi versenyig napi 2 / heti 2 db nemes hal tartható meg.

A házi versenyünk után, következő év tavaszi telepítéséig napi 2 / heti 4 db nemes hal tartató meg.

Naponta összesen 5 kg az egyéb hal kifogható mennyisége.

**Horgászat rendje :**

Az éjszakai horgászat megengedett 08-0055-1-4 víztérkód alatt szereplő kavicsbányánkon, minden érvényes területi jeggyel rendelkező horgászunknak önállóan.

Csónakból etetni, horgászni tilos! Pergetés kavicsbányánkon a partról megengedett!

08-0055-1-4 víztérkóddal rendelkező bányánkon az éves területi jegy ára egységesen - 25.000 Ft - a már korábbi tagsággal / területi jeggyel rendelkező horgászainknak.

A bányai horgászaink közé újonnan belépő személy esetében, a bánya területi jegy díja : 50.000 ft, mely egyszeri alkalommal fizetendő. A következő években pedig az aktuális területi jegy árát kell megfizetni.

Vendégjegyet árusítunk, a házi vetélkedőnk után. Kizárólag éves területi jeggyel rendelkező tagunk meghívásával és jelenléte mellett horgászhat a vendég. 24 órás intervallumra adjuk ki a vendégjegyet, melynek ára 4.000 Ft, egy darab nemes hal elvitelére jogosítja a horgászt.

Éves tagdíjunk 5.000 Ft, ami minden tagunknak kötelezően fizetendő.

A tóparton kijelölt tanyákon, tagjaink bárhol horgászhatnak, viszont a horgászhely tulajdonásak érkezést követően kötelezően át kell adni a helyét!

Minden egyéb rendelkezés és szabályozás a Sporthorgász Egyesületek Győr-Moson-Sopron megyei Szövetsége kezelésében lévő vízterületek helyi horgászrendjének előírásainak megfelelően betartandó.

**Balesetvédelem :**

A kavicsbánya mélysége 2-8 m, a mederfenék egyenetlen. A tóban fürödni szigorúan tilos!

Minden horgászunknak kötelessége a tilalmat betartani és betartatni!

Az esetleges balesetekért az Egyesület nem vállal felelősséget!

**Környezetvédelem :**

Minden horgászunkat megkérünk környezetünk megóvására, a tó és annak partját övező erdő védelmére.

A víz tisztaságára fokozott figyelmet kell fordítanunk, szemetet a tóba szórni szigorúan tilos!

Minden horgász felelős a hozzá tartozó horgászhely tisztaságáért!

**Egyéb kiegészítések :**

Az egyesületi tagjaink számára fontos információk a kihelyezett hirdetőtáblára kifüggesztésre kerülnek.

A fentieken kívül minden egyéb rendelkezés és szabályozás megegyezik a Sporthorgász Egyesületek Győr-Moson-Sopron megyei Szövetsége kezelésében lévő vízterületek helyi horgászrendjében leírtakkal, melyről minden egyesületi tagunk nyomtatott példányt kap az engedély kiváltásakor.

(online elérhetőség : <http://www.horgszovgyor.hu/horgaszrend/egyseges-horgaszrend/> )

**A házirend hatálya :**

A házirend minden tagunkra kötelező, megszegői ellen fegyelmi eljárás kezdeményezhető!

**Jó fogást és kellemes időtöltést kíván a vezetőség!**

 **Búzakalász MGTSZ. He.**

 **Győrsövényház**